גאדג`ט חומרה - מציצים פנימה בקלות
מציצים פנימה בקלות
ה-Tactical Door Viewer יאפשר לכם לראות דרך עינית הדלת מה קורה בתוך (כן, בתוך!) כל דירה. מפחיד.
הגאדג`ט של היום מעט מדאיג אותנו. מצד אחד, אין ספק שהוא שימושי, בעיקר עבור שוטרים או אפילו אנשי צבא, כחלק מעבודתם. מצד שני, כל מי שאינו שוטר או חייל, ועדיין מוצא עצמו מתלהב מהגאדג`ט, קצת מעורר אצלנו אי-נוחות.
ה-Tactical Door Viewer מבצע את הפעולה ההפוכה לפעולה עבורה תוכננה מלכתחילה עינית הדלת: במקום שבעל הבית יוכל להציץ ולראות מי נמצא מחוץ לדלת, הגאדג`ט הבא מאפשר למי שנמצא מחוץ לדלת להציץ פנימה!
כאמור, אנחנו בהחלט מודעים לכך ששוטרים יוכלו להשתמש ב-Tactical Door Viewer כדי להעריך סכנות אפשריות המחכות להם מעבר לדלת - בעל אלים,
שודד חמוש, או אפילו כלב אימתני. מעבר לכך, הגאדג`ט הזה נראה לנו מעט בעייתי. הגאדג`ט אכן מיועד בעיקר עבור שוטרים ואנשי ביטחון, אך מאחר וכל אחד יכול לרכוש אותו באינטרנט, אין למשווק באמת שליטה על מי משתמש בו ולשם מה.
נא להשתמש בתבונה
אבל, תפקידנו לא לשפוט, אלא רק לדווח. בנוסף, בהחלט ייתכנו מצבים בהם בעל הבית עצמו ירצה לבדוק כבר מחוץ לבית, מה קורה בתוך הבית עצמו, עוד לפני כניסתו. כל מיני מצבים עולים לנו לראש, אך נשאיר זאת לכם. 88 דולר בלבד (כ-360 ש``ח).
מטרה לגנבי זהויות Coaching Interactive משפחת מתגים חדשה סינון מידע מהיר באקסל 2010